# ลานดอกไม้
ลานดอกไม้ เป็นวงดนตรีสัญชาติไทย แนวอินดี้–ดรีมป็อป เริ่มทำวงตั้งแต่ พ.ศ. 2561 จากการคัฟเวอร์เพลงและอัปโหลดบนยูทูบ ลานดอกไม้เริ่มเป็นที่รู้จักจากเพลง "Please Be True" เมื่อครั้งได้เปิดตัวภายใต้สังกัดวอตเดอะดักใน พ.ศ. 2563

 ประวัติ 

สมาชิกของลานดอกไม้ทั้งสองคน อูปิมและแอ๊นท์ ศึกษาที่วิทยาลัยดุริยางคศิลป์ มหาวิทยาลัยมหิดลด้วยกัน เมื่อ พ.ศ. 2561 ทั้งสองทำวงโดยเริ่มจากการคัฟเวอร์เพลง "อาวรณ์" ของโพลีแคตและอัปโหลดบนยูทูบ ซึ่งได้รับผลตอบรับที่ดี จึงทำให้ตัดสินใจแต่งเพลงเป็นของตนเอง "เก็บดอกไม้" (พ.ศ. 2562) เป็นเพลงแรกของวง เมื่อพวกเขาต้องทำเพลงส่งเป็นการบ้านของมหาวิทยาลัย หลังจากนั้นในปีเดียวกัน ได้ปล่อยเพลง "On The Train" และ "The Diary" ใน พ.ศ. 2563 ลานดอกไม้ได้เปิดตัวในฐานะศิลปินของวอตเดอะดัก (What the Duck) ด้วยเพลง "Please Be True" และ "ฉันเอง...นี่ไง" ซึ่งทั้งสองได้รับอิทธิพลมาจากแนวเพลงของเดอะบีเทิลส์ เพลงนี้ใช้สอบส่งงานเป็นเวอร์ชันภาษาอังกฤษ ด้วยความรู้สึกเสียดายจึงปรับเป็นภาษาไทย และปล่อยอีพีอัลบั้มแรก "Over The Sun" ในปีเดียวกัน ใน พ.ศ. 2564 วงปล่อยเพลง "ด้วยใจยินดี" ที่เน้นการถ่ายทอดเรื่องราวความรักด้วยความจริงมากกว่าการเล่าแบบเพ้อฝัน และ "สุขสันต์วันสุดท้าย" ผลงานเพลงร่วมกับวาฬแอนด์ดอล์ฟ ใน พ.ศ. 2565 ลานดอกไม้ปล่อยเพลง "พระจันทร์" (Tsuki) มีที่มาจากบทกวีญี่ปุ่นโบราณซึ่งพรรณาความรู้สึกที่หลากหลายของมนุษย์ และเพลง "B-D-BUB-BA" ซึ่งชื่อเพลงนั้นเป็นคำที่อูปิมชอบฮัมออกมา ใน พ.ศ. 2566 วงปล่อยเพลง "เกาะลอยฟ้า" โดยได้รับแรงบันดาลจากภาพยนตร์การ์ตูนของสตูดิโอจิบลิ บริษัทผู้ผลิตอนิเมะเรื่องลาพิวต้า พลิกตำนานเหนือเวหา "Taxi" เพลงภาษาอังกฤษล้วนแรกของลานดอกไม้ และ "เพลงรักเพลงแรก" เป็นเพลงที่เล่าเรื่องความรักที่สมหวังเพลงแรกของวงนับตั้งแต่การก่อตั้งเมื่อ พ.ศ. 2561

 สมาชิก 
 ลานดอกไม้ ศรีป่าซาง (อูปิม) – ร้องนำ
 มนัสนันท์ กิ่งเกษม (แอนท์) – กีตาร์

 ผลงาน 
 ซิงเกิล 
+ปีชื่อเพลงอัลบั้มหมายเหตุ2561เก็บดอกไม้2562On The TrainWelcome HomeThe Diary2563Please Be TrueOver The Sunฉันเอง...นี่ไง - It's meOver The Sun2564ฟ้า (Homie Session)Our Sunset (Homie Session)ด้วยใจยินดีสุขสันต์วันสุดท้ายศิลปินรับเชิญ วาฬแอนด์ดอล์ฟ2565Tsuki (พระจันทร์)Tsuki (Japanese Version)B-D-BUB-BAAll My Purple Feelings2566เกาะลอยฟ้า (Still)All My Purple FeelingsTaxiAll My Purple FeelingsTaxi (Acoustic Version)เพลงรักเพลงแรก (Blooming)All My Purple Feelingsเมื่อไหร่ที่คิดถึงเธอ (Echo)All My Purple Feelings2567ยอม (Acoustic Version)ห้องเล็ก (Wishful)2568HEARSAYWHAT EVE?Finger paint WHAT EVE?ศิลปินรับเชิญ Seol Hoseung (SURL)Love me stillWHAT EVE?Mr. Masterpice WHAT EVE?Bye Bye NeverlandWHAT EVE?

 อัลบั้ม 
+ชื่ออัลบั้มรายละเอียดรายชื่อเพลงAll My Purple Feelings วางจำหน่าย: 1 กุมภาพันธ์ พ.ศ. 2567
 รูปแบบ: แผ่นซีดี, ดิจิทัลดาวน์โหลด, สตรีมมิง
 ค่าย: วอตเดอะดัก Welcome to My Purple Story
 เมื่อไหร่ที่คิดถึงเธอ
 เกาะลอยฟ้า
 ยอม
 ฤดูฝัน
 เพลงรักเพลงแรก
 B-D-BUB-BA
 Taxi
 I miss you when I'm drunk
 ในวันพรุ่งนี้ขอให้เป็นวันที่ดี
 I'm saying goodbye

 อีพี 
+ชื่อรายละเอียดรายชื่อเพลงOver The Sun วางจำหน่าย: 19 พฤศจิกายน พ.ศ. 2563
 รูปแบบ: แผ่นซีดี, ดิจิทัลดาวน์โหลด, สตรีมมิง
 ค่าย: วอตเดอะดัก Please Be True
 ฉันเอง...นี่ไง - It's me
 ฟ้า (Blur Heart)
 Our SunsetWHAT EVE? วางจำหน่าย: 10 มิถุนายน พ.ศ. 2568
 รูปแบบ: แผ่นซีดี, ดิจิทัลดาวน์โหลด, สตรีมมิง
 ค่าย: วอตเดอะดัก Hearsay
 Finger paint)
 Love me still
 Mr. Masterpiece
 Bye Bye Neverland

 ผลงานพิเศษและเพลงประกอบต่าง ๆ 
+ปีชื่อเพลงอัลบั้มหมายเหตุ2567magical moment 2584éphémère (Original Soundtrack)เพลงประกอบอนิเมะ เอเฟแมร์รักเธอทั้งหมดของหัวใจ (For My Brother)Back to The Bekery Vil.1ต้นฉบับ พอส2568ยอม (Valentine Version)ศิลปินรับเชิญ เดปท์

 ผลงานที่ร่วมกับศิลปินอื่นๆ 
LOVE MOON - ELEVEN
ไกล (Wind) - loserpop (ลูซเซอร์ป๊อป)
Birdsong - เดปท์